Document ID: 32009R0816

UREDBA KOMISIJE (ES) št. 816/2009
z dne 7. septembra 2009
o spremembi Uredbe (ES) št. 1484/95 o podrobnih pravilih za izvajanje sistema dodatnih uvoznih dajatev in o določitvi dodatnih uvoznih dajatev v sektorjih perutninskega mesa in jajc ter za albumine iz jajc
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 143 v povezavi s členom 4 Uredbe,
ob upoštevanju Uredbe Sveta (ES) št. 614/2009 z dne 7. julija 2009 o skupnem sistemu trgovine za ovalbumin in laktalbumin (2) in zlasti člena 3(4) in člena 10 Uredbe,
ob upoštevanju naslednjega:
(1)
Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in določa reprezentativne cene v sektorjih perutninskega mesa in jajc ter za albumine iz jajc.
(2)
Podatki, na katerih mora temeljiti odločitev o reprezentativnih cenah iz člena 141(3) Uredbe (ES) št. 1234/2007, morajo biti lahko dostopni, stalno na voljo, zanesljivi in neodvisni od zadevnih izvajalcev. Podatke iz člena 2(1) Uredbe (ES) št. 1484/95, ki ne izpolnjujejo vedno vseh teh pogojev, je smiselno nadomestiti z informacijami, zbranimi v okviru nadzora Skupnosti, ki ga ureja člen 308d Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (4). Hkrati je smiselno ukiniti obveznost tedenskega sporočanja iz člena 2(2) iste Uredbe (ES) št. 1484/95.
(3)
Dodatna dajatev se ne more naložiti za uvoze, ki sodijo v okvir tarifnih kvot, določenih v okviru Svetovne trgovinske organizacije. Zato je primerno posodabljati seznam uredb o teh kvotah.
(4)
Uredbo (ES) št. 1484/95 je treba ustrezno spremeniti.
(5)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
1.
Člen 2 Uredbe (ES) št. 1484/95 se nadomesti z naslednjim:
„Člen 2
1. Reprezentativne cene iz člena 141(3) Uredbe Sveta (ES) št. 1234/2007 (5) in iz drugega pododstavka člena 3(3) Uredbe (EGS) št. 2783/75 se določajo redno na podlagi informacij, zbranih v okviru nadzora Skupnosti, ki ga ureja člen 308d Uredbe Komisije (EGS) št. 2454/93 (6).
2. Reprezentativne cene so navedene v Prilogi I k tej uredbi.
2.
Člen 6 se nadomesti z naslednjim:
„Člen 6
Dodatne dajatve iz člena 1 ne veljajo v primeru uvozov v okviru uredb Komisije (ES) št. 533/2007 (7), (ES) št. 539/2007 (8), (ES) št. 616/2007 (9), (ES) št. 1385/2007 (10) in (ES) št. 536/2007 (11).
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. septembra 2009

Labels: 2
3
17
15